ADB คาดศก.เอเชียยังคงขยายตัวที่ 5.7% ในปีนี้-ปีหน้า
ADB คาดศก.เอเชียยังคงขยายตัวที่ 5.7% ในปีนี้-ปีหน้า
27 ก.ย. 2559

ผู้สื่อข่าวรายงานว่า ธนาคารเพื่อการพัฒนาเอเชีย (ADB)  คาดการณ์อัตราการขยายตัวของเศรษฐกิจเอเชียจะยังคงอยู่ที่ระดับ 5.7% ในปี 2559 และ 2560 โดยได้รับแรงหนุนจากการขยายตัวของเศรษฐกิจจีนและอินเดีย ซึ่งจะช่วยให้เศรษฐกิจเอเชียจะคงเติบโตอย่างต่อเนื่อง แม้ว่าเศรษฐกิจโลกชะลอตัวลงก็ตาม
ทั้งนี้ ADB คาดเศรษฐกิจจีนซึ่งมีขนาดใหญ่เป็นอันดับสองของโลก จะขยายตัว 6.6% ในปี 2559 และขยายตัว 6.4% ในปี 2560 โดยเพิ่มขึ้น 0.1% จากตัวเลขคาดการณ์เมื่อเดือนมี.ค. เพราะได้รับปัจจัยหนุนจากการใช้มาตรการกระตุ้นการใช้จ่ายภายในประเทศของรัฐบาล แม้ว่าตลาดโลกจะยังคงซบเซา
ในขณะเดียวกัน ADB คาดว่าเศรษฐกิจอินเดียจะขยายตัว 7.4% ในปี 2559 และ 7.8% ในปี 2560 ซึ่งทรงตัวจากการคาดการณ์ในครั้งก่อน
ทั้งนี้ เศรษฐกิจเอเชียขยายตัว 5.7% ในปี 2558
 